b'\n_START_ARTICLE_\nOdo\n_START_PARAGRAPH_\nOdo [\xc3\xb3do] je izmi\xc5\xa1ljena oseba, ki jo v znanstvenofantasti\xc4\x8dni televizijski nadaljevanki Zvezdne steze: Deep Space Nine (Star Trek: Deep Space Nine) igra Ren\xc3\xa9 Auberjonois._NEWLINE_Odo je bil eden od stotih, katere je rasa neodlo\xc4\x8dne\xc5\xbeev pred mnogimi leti poslala raziskovat Galaksijo. V Denoriousovem pasu ga je leta 2356 po naklju\xc4\x8dju na\xc5\xa1el Bajoranec in ga imenoval s kardasijskim nazivom za\xc2\xa0\xc2\xbbneznano vrsto\xc2\xab, odo ital, kar dobesedno pomeni\xc2\xa0\xc2\xbbni\xc4\x8d\xc2\xab. Njegovo \xc5\xbeivljenje je raziskoval bajoranski znanstvenik dr. Mora Pel pod okriljem Kardasijcev. Odo je oblikoval svojo \xc4\x8dloveku podobno obliko po dr. Mori, vendar ni uspel izdelati vseh podrobnosti, \xc5\xa1e posebej slabo so mu uspela u\xc5\xa1esa._NEWLINE_Pozneje je Odo delal za Kardasijce med njihovo zasedbo Bajorja na vesoljski postaji Terok Nor, kjer so predelovali rudo. \xc5\xa0e pozneje je delal za Bajorance in kot stra\xc5\xbenik za Zdru\xc5\xbeeno federacijo planetov na krovu postaje Deep Space 9, ki so jo predelali na osnovi postaje Terok Nor._NEWLINE_Dolgo \xc4\x8dasa ni poznal svojega izvora in je bil dale\xc4\x8d naokoli edini svoje rase._NEWLINE_Odo se je zelo spoprijateljil z Bajoranko, polkovnico Kiro Nerys preden se je pridru\xc5\xbeil Veliki povezavi._NEWLINE_Velikokrat ga naslavljajo kot Stra\xc5\xbenik Odo (Constable Odo), \xc4\x8deprav viri niso soglasni ali je to dejansko \xc4\x8din ali le vzdevek.'